Serock
Serock on linn Poolas Masoovia vojevoodkonnas Legionowo maakonnas, Serocki valla halduskeskus. Serock asub Narewi jõe ääres, Bugi jõe suudme vastas, Legionowost umbes 15 km põhjakirdes ja Varssavi kesklinnast ligikaudu 32 km põhjas. Asulat on esimest korda mainitud 1065. aastal, linnaõigused sai 1417. aastal. Serock kaotas linnaõigused 1870. aastal, kuid sai need tagasi 1923. aastal. 1990. aastal toimus Serockis 4. rahvusvaheline mustlaste kongress, mis kuulutas 8. aprilli rahvusvaheliseks mustlaste päevaks.